CELEX: 62017CN0713
Language: sl
Date: 2017-12-21 00:00:00
Title: Zadeva C-713/17: Predlog za sprejetje predhodne odločbe, ki ga je vložilo Landesverwaltungsgericht Oberösterreich (Avstrija) 21. decembra 2017 – Ahmad Shah Ayubi

9.4.2018   
            
            
               SL
            
            
               Uradni list Evropske unije
            
            
               C 123/8
            
         Predlog za sprejetje predhodne odločbe, ki ga je vložilo Landesverwaltungsgericht Oberösterreich (Avstrija) 21. decembra 2017 – Ahmad Shah Ayubi
   (Zadeva C-713/17)
   (2018/C 123/11)
   Jezik postopka: nemščina
   
      Predložitveno sodišče
   
   Landesverwaltungsgericht Oberösterreich
   
      Stranki v postopku v glavni stvari
   
   
      Pritožnik: Ahmad Shah Ayubi
   
      Nasprotna stranka: Bezirkshauptmannschaft Linz-Land
   
      Vprašanji za predhodno odločanje
   
   
               1.
            
            
               Ali je treba člen 29 Direktive 2011/95/EU (1), ki določa obveznost države članice, da zagotovi, da upravičenci do mednarodne zaščite (v državi članici, ki jim je to zaščito priznala) prejemajo potrebno socialno pomoč, kot jo prejemajo državljani te države članice, razlagati tako, da izpolnjuje merila za neposredno uporabo, ki jih je v sodni praksi razvilo Sodišče Evropske unije?
            
         
               2.
            
            
               Ali je treba člen 29 Direktive 2011/95/EU razlagati tako, da nasprotuje nacionalni določbi, ki le imetnikom pravice do azila z dovoljenjem za stalno prebivanje v polni višini priznava socialno pomoč v obliki zajamčenih minimalnih sredstev glede na potrebe in s tem v enakem obsegu kakor državljanom te države članice, omejevanje dajatev socialne pomoči iz zajamčenih minimalnih sredstev glede na potrebe pa določa za tiste imetnike pravice do azila, ki jim je bilo izdano le dovoljenje za začasno prebivanje, in te osebe s tem glede višine socialne pomoči izenačuje z osebami, upravičenimi do subsidiarne zaščite?
            
         
      (1)  Direktiva 2011/95/EU Evropskega parlamenta in Sveta z dne 13. decembra 2011 o standardih glede pogojev, ki jih morajo izpolnjevati državljani tretjih držav ali osebe brez državljanstva, da so upravičeni do mednarodne zaščite, glede enotnega statusa beguncev ali oseb, upravičenih do subsidiarne zaščite, in glede vsebine te zaščite (UL 2011, L 337, str. 9).